GREEK SUPREME COURT DECISION

Decision ID: 931/2024
Decision Number: 931
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή-Εισηγήτρια, Ελένη Μπερτσιά, Κωνσταντίνα Νάκου και Λεωνίδα Χατζησταύρου, Αρεοπαγίτες. Συνήλθε σε δημόσια συνεδρίαση στο Κατάστημά του στις 28 Μαΐου 2024, με την παρουσία του Αντεισαγγελέα του Αρείου Πάγου Νικολάου Δεγαΐτη (γιατί κωλύεται η Εισαγγελέας) και του Γραμματέα Χ. Α., για να δικάσει την αίτηση των αναιρεσειόντων - κατηγορουμένων: 1. Ι. Μ. του Κ. και 2. Ν. Ρ. του Η., κατοίκων ..., που δεν εμφανίσθηκαν, για αναίρεση της 1584α, 1818/2022 και 598/2023 απόφασης του Β' Πενταμελούς Εφετείου Κακουργημάτων Αθηνών. Το Β' Πενταμελές Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείοντες - κατηγορούμενοι ζητούν την αναίρεσή της για τους λόγους που περιλαμβάνονται στις: α) από 28-4-2023 με αριθμό 34/2023 και β) από 12-4-2023 με αριθμό 14/2023, αιτήσεις τους αναίρεσης, αντίστοιχα, οι οποίες καταχωρίστηκαν στο οικείο πινάκιο με τον αριθμό 294/2024. Αφού άκουσε Τον Αντεισαγγελέα, που πρότεινε να απορριφθούν ως ανυποστήρικτες οι κρινόμενες αιτήσεις αναίρεσης,

Judges: Ελένη Κατσούλη, Γεωργία Κατσιμαγκλή-Εισηγήτρια, Ελένη Μπερτσιά, Κωνσταντίνα Νάκου, Λεωνίδα Χατζησταύρου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή-Εισηγήτρια, Ελένη Μπερτσιά, Κωνσταντίνα Νάκου και Λεωνίδα Χατζησταύρου, Αρεοπαγίτες. Συνήλθε σε δημόσια συνεδρίαση στο Κατάστημά του στις 28 Μαΐου 2024, με την παρουσία του Αντεισαγγελέα του Αρείου Πάγου Νικολάου Δεγαΐτη (γιατί κωλύεται η Εισαγγελέας) και του Γραμματέα Χ. Α., για να δικάσει την αίτηση των αναιρεσειόντων - κατηγορουμένων: 1. Ι. Μ. του Κ. και 2. Ν. Ρ. του Η., κατοίκων ..., που δεν εμφανίσθηκαν, για αναίρεση της 1584α, 1818/2022 και 598/2023 απόφασης του Β' Πενταμελούς Εφετείου Κακουργημάτων Αθηνών. Το Β' Πενταμελές Εφετείο Κακουργημάτων Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείοντες - κατηγορούμενοι ζητούν την αναίρεσή της για τους λόγους που περιλαμβάνονται στις: α) από 28-4-2023 με αριθμό 34/2023 και β) από 12-4-2023 με αριθμό 14/2023, αιτήσεις τους αναίρεσης, αντίστοιχα, οι οποίες καταχωρίστηκαν στο οικείο πινάκιο με τον αριθμό 294/2024. Αφού άκουσε Τον Αντεισαγγελέα, που πρότεινε να απορριφθούν ως ανυποστήρικτες οι κρινόμενες αιτήσεις αναίρεσης,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Ι. Από τη διάταξη του άρθρου 512 παρ. 1 εδ. γ' του Κ.Ποιν.Δ., προκύπτει ότι ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται, σύμφωνα με τις διατάξεις των άρθρων 155 - 162 και εντός της προθεσμίας του άρθρου 166, στο ακροατήριο του Αρείου Πάγου, από την παρ. 3 δε του ίδιου άρθρου προκύπτει ότι οι διάδικοι παρίστανται στη συζήτηση με συνήγορο. Περαιτέρω, σύμφωνα με τις διατάξεις του άρθρου 155 παρ. 1 και 2 του Κ.Ποιν.Δ., η επίδοση γίνεται με παράδοση του εγγράφου στα χέρια του ενδιαφερομένου διαδίκου από ποινικό ή δικαστικό επιμελητή ή σε περίπτωση που δεν υπάρχουν, από όργανο της δημόσιας δύναμης, αν δε αυτός, που κάνει την επίδοση, δεν βρίσκει τον ενδιαφερόμενο στον τόπο της διαμονής ή της κατοικίας του ή του καταστήματος ή στον τόπο όπου εργάζεται τούτος, εγχειρίζει το έγγραφο σε κάποιον από εκείνους που, έστω και προσωρινά, διαμένουν μαζί του ή στους οικιακούς βοηθούς του ή στο θυρωρό της κατοικίας που μένει ή στο διευθυντή ή σε κάποιον από όσους εργάζονται στον ίδιο τόπο, ενώ, αν δεν βρεθεί στην κατοικία του ο ενδιαφερόμενος ή ο σύνοικος ή ο οικιακός βοηθός ή θυρωρός, όποιος κάνει την επίδοση επικολλά τον ως άνω φάκελο στην πόρτα της. Η επίδοση αυτή, με θυροκόλληση, είναι έγκυρη μόνον όταν επακολουθήσει νομότυπη κλήτευση και του τυχόν διορισθέντος αντικλήτου του ενδιαφερομένου διαδίκου, ανεξάρτητα αν ο διορισμός του ήταν ή όχι υποχρεωτικός από το νόμο, σε αυτή δε την περίπτωση τα αποτελέσματα αρχίζουν από την τελευταία χρονικά επίδοση (ΑΠ 367/2023). Περαιτέρω, κατά τη διάταξη του άρθρου 514 εδ. α' και β' του ίδιου Κώδικα, "αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ. Κατά της απορριπτικής απόφασης του Αρείου Πάγου δεν επιτρέπεται ένδικο μέσο". Κατά το ίδιο ως άνω άρθρο 514 εδαφ. γ' του ΚΠοινΔ, όπως το τρίτο εδάφιο διαμορφώθηκε με το άρθρο 158 του Ν. 4855/2021 "κατ' εξαίρεση, ακόμη και αν δεν εμφανιστεί ο αναιρεσείων, ο Άρειος Πάγος αυτεπαγγέλτως: α) παραθέτει το σχετικό άρθρο του ποινικού νόμου που εφαρμόστηκε στην προσβαλλόμενη απόφαση, αν αυτό δεν έχει παρατεθεί σε αυτήν ή έχει παρατεθεί εσφαλμένα και β) εφαρμόζει αυτεπαγγέλτως τον επιεικέστερο νόμο που ισχύει μετά τη δημοσίευση της απόφασης (άρθρο 511)". Από το συνδυασμό των ανωτέρω διατάξεων προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα, σύμφωνα με τα προαναφερθέντα άρθρα 155-162 ΚΠΔ και μέσα στην προθεσμία, που ορίζει το άρθρο 166 του ιδίου κώδικα, για να παραστεί, η αίτηση αναίρεσης απορρίπτεται ως ανυποστήρικτη και επιβάλλονται σε βάρος του αναιρεσείοντος τα δικαστικά έξοδα, κατ' άρθρο 578 παρ. 1 ΚΠΔ, ενώ, κατ' εξαίρεση, ακόμη και αν δεν εμφανίστηκε ο αναιρεσείων, ο Άρειος Πάγος αυτεπαγγέλτως: α) παραθέτει το σχετικό άρθρο του ποινικού νόμου που εφαρμόστηκε στην προσβαλλόμενη απόφαση, αν αυτό δεν έχει παρατεθεί σ' αυτή ή έχει παρατεθεί εσφαλμένα και β) στην περίπτωση που μετά τη δημοσίευση της προσβαλλόμενης απόφασης μεταβλήθηκε το νομοθετικό καθεστώς, όσον αφορά τα στοιχεία της αξιόποινης πράξης ή και την προβλεπόμενη ποινή, κύρια ή παρεπόμενη, ο Άρειος Πάγος εφαρμόζει και αυτεπάγγελτα, κατ' άρθρο 2 παρ. 1 του Π.Κ., το νόμο που ίσχυε από την τέλεση της πράξης έως την αμετάκλητη εκδίκασή της και περιέχει τις ευμενέστερες για τον κατηγορούμενο διατάξεις, εφόσον η αίτηση αναίρεσης είναι τυπικά δεκτή, ασκήθηκε εμπρόθεσμα και κατά τους νόμιμους τύπους και περιέχεται ένας τουλάχιστον παραδεκτός λόγος αναίρεσης (ΑΠ 485/2023, ΑΠ 1555/2022, ΑΠ 1386/2022, ΑΠ 1234/2022). ΙΙ. Στην προκείμενη περίπτωση από τα δύο (2) από 28-3-2024 αποδεικτικά επίδοσης, που συντάχθηκαν από τον αρχιφύλακα του Α.Τ. Ασπροπύργου, Μ. Χ. Ζ. και έχουν επισυναφθεί στο φάκελο της δικογραφίας, προκύπτει ότι επιδόθηκαν στους αναιρεσείοντες - κατηγορούμενους: 1) Ι. Μ. του Κ. και της Φ. και 2) Ν. Ρ. του Η. και της Μ., νομότυπα και εμπρόθεσμα, με θυροκόλληση, στο δηλωθέντα με την αίτηση αναίρεσης τόπο κατοικίας τους, επειδή δεν βρέθηκαν εκεί οι ίδιοι προσωπικά ούτε άλλο, από τα προβλεπόμενα στο άρθρο 155 παρ. 2 του ΚΠοινΔ, πρόσωπο, η με αριθμό 294 και από 27-3-2024 κλήση του Εισαγγελέα του Αρείου Πάγου, για να παραστούν μετά ή δια του συνηγόρου του στο ακροατήριο του Δικαστηρίου τούτου, κατά τη δημόσια συνεδρίαση της 28-5-2024, προς υποστήριξη των από 28-4-2023 και 12-4-2023 και με αριθμούς 34/2023 και 14/2023, αντίστοιχα, αιτήσεών τους για αναίρεση της 1584α/2022, 1818/2022 και 598/2023 απόφασης του Β' Πενταμελούς Εφετείου Κακουργημάτων Αθηνών, που δίκασε ως δευτεροβάθμιο δικαστήριο, με την οποία καταδικάστηκαν σε συνολική ποινή κάθειρξης επτά (7) ετών και δεκαπέντε (15) μηνών ο καθένας, με την υπόμνηση ότι, αν δεν παραστούν στη δίκη με ή δια συνηγόρου, κατά την ανωτέρω δικάσιμο ή στη μετ' αναβολή αυτής, οι αναιρέσεις τους θα απορριφθούν ως ανυποστήρικτες. Επίσης, η ως άνω με αριθμό 294 και από 27-3-2024 κλήση του Εισαγγελέα του Αρείου Πάγου, με την ίδια προαναφερόμενη υπόμνηση, επιδόθηκε νομότυπα και εμπρόθεσμα : 1) στις 29-3-2024, στον αντίκλητο του πρώτου αναιρεσείοντος - κατηγορούμενου, Τρύφωνα Κωτσόβελο, δικηγόρο Αθηνών, ο οποίος διορίστηκε νόμιμα με την προαναφερθείσα αίτηση αναίρεσης, όπως προκύπτει από το από 29-3-2024 αποδεικτικό, που συντάχθηκε από τον Επιμελητή της Εισαγγελίας του Αρείου Πάγου Λ. Χ. και έχει επισυναφθεί στο φάκελο της δικογραφίας και 2) στις 28-3-2024, στον αντίκλητο του δεύτερου αναιρεσείοντος - κατηγορούμενου, Ιωάννη Γλύκα, δικηγόρο Πειραιά, ο οποίος διορίστηκε νόμιμα με την προαναφερθείσα αίτηση αναίρεσης, όπως προκύπτει από το από 28-3-2024 αποδεικτικό, που συντάχθηκε από τον Επιμελητή της Εισαγγελίας του Πρωτοδικείου Πειραιά, Β. Ρ. και επίσης έχει επισυναφθεί στο φάκελο της δικογραφίας. Οι αναιρεσείοντες, όμως, δεν εμφανίστηκαν, ούτε εκπροσωπήθηκαν από πληρεξούσιο δικηγόρο στη δικάσιμο αυτή (28-5-2024), όταν η υπόθεση εκφωνήθηκε νόμιμα στη σειρά της από το οικείο έκθεμα, προκειμένου να υποστηρίξουν τις ως άνω αιτήσεις τους για αναίρεση της προαναφερόμενης 1584α/2022, 1818/2022 και 598/2023 απόφασης του Β' Πενταμελούς Εφετείου Κακουργημάτων Αθηνών. ΙΙΙ. Με τα δεδομένα αυτά και, εφόσον: α) οι αναιρεσείοντες κλητεύθηκαν νόμιμα και εμπρόθεσμα, όπως προαναφέρθηκε, για να παρασταθούν με ή δια συνηγόρου στο ακροατήριο του Δικαστηρίου τούτου κατά την αναφερόμενη στην αρχή της απόφασης αυτής δικάσιμο της 28.5.2024), β) δεν ανακύπτει θέμα αυτεπάγγελτης εφαρμογής επιεικέστερου νόμου (άρθρο 514 εδαφ. δ' περ. β' Κ.Ποιν.Δ.), που να αφορά τις αξιόποινες πράξεις για τις οποίες κηρύχθηκαν ένοχοι οι αναιρεσείοντες και γ) δεν συντρέχει περίπτωση αυτεπάγγελτης λήψης υπόψη λόγου αναίρεσης από το άρθρο 510 παρ. 1 του ΚΠοινΔ, αφού οι αναιρεσείοντες δεν έχουν εμφανιστεί, πρέπει οι υπό κρίση αιτήσεις αναίρεσης να απορριφθούν ως ανυποστήρικτες. Τέλος, μετά την απόρριψη των αιτήσεων αναίρεσης, πρέπει να επιβληθούν σε βάρος καθενός των αναιρεσειόντων τα δικαστικά έξοδα της ποινικής διαδικασίας (άρθρο 578 παρ. 1 του ΚΠοινΔ.), κατά τα ειδικότερα οριζόμενα ειδικότερα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει τις: α) από 28-4-2023 και με αριθμό 34/2023 και β) από 12-4-2023 και με αριθμό 14/2023 αιτήσεις των: 1) Ι. Μ. του Κ. και της Φ. και 2) Ν. Ρ. του Η. και της Μ., αντίστοιχα, κατοίκων ..., θέση ... (...), για αναίρεση της 1584α/2022, 1818/2022 και 598/2023 απόφασης του Β' Πενταμελούς Εφετείου Κακουργημάτων Αθηνών. Επιβάλλει στους αναιρεσειόντες τα έξοδα της παρούσας ποινικής διαδικασίας, τα οποία ανέρχονται στο χρηματικό ποσό των οκτακοσίων (800) ευρώ για τον καθένα. Κρίθηκε και αποφασίσθηκε στην Αθήνα στις 18 Ιουνίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 10 Ιουλίου 2024.

LEGAL REFERENCES
Articles Referenced: άρθρου 512 παρ. 1 εδ. γ', άρθρων 155, άρθρου 166, άρθρου 155 παρ. 1, άρθρου 514 εδ. α', άρθρο 514 εδαφ, άρθρο 158 του Ν. 4855/2021, άρθρο 511, άρθρα 155, άρθρο 166, άρθρο 578 παρ. 1, άρθρο 2 παρ. 1, άρθρο 155 παρ. 2, άρθρο 510 παρ. 1, άρθρου 512, άρθρου 155, άρθρου 514, άρθρο 514, άρθρο 158, άρθρο 578, άρθρο 2, άρθρο 155, άρθρο 510
Article Codes: ΠΚ
Law References: Ν.4855/2021
Total Articles Cited: 16

DATES MENTIONED: 28-4-2023|12-4-2023|28-3-2024|27-3-2024|28-5-2024|29-3-2024|28-05-2024|18-06-2024|10-07-2024

SOURCE: https://areiospagos.gr/nomologia/apofaseis_DISPLAY.asp?cd=1Y0EQJGTPFPLURUYRDZTJ0FJCV9APA&apof=931_2024&info=ΠΟΙΝΙΚΕΣ -  ΣΤ